Oficiālais Vēstnesis L 037 , 13/02/2003 Lpp. 0012 - 0014



Komisijas Regula (EK) Nr. 261/2003 (2003. gada 12. februāris) par pagaidu atļauju barībā izmantot piedevas jaunā veidā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. pantu un 9.e panta 1. punktu, tā kā: (1) Direktīvā 70/524/EEK noteikts, ka jau atļautu piedevu izmantošanai jaunā veidā vajadzīga Kopienas atļauja saskaņā ar minētās direktīvas 4. pantu. (2) Direktīva 70/524/EEK paredz, ka pagaidu atļauju par jaunas piedevas pielietošanu barībā vai jaunu jau atļautas piedevas pielietošanu var izsniegt, ja izpildīti minētajā direktīvā paredzētie nosacījumi un ja, ņemot vērā pieejamos rezultātus, var pamatoti uzskatīt, ka, pielietojot to dzīvnieku ēdināšanā, tai ir viena no minētās direktīvas 2. panta a) apakšpunktā noteiktajām iedarbībām. Šādu pagaidu atļauju var izsniegt līdz četriem gadiem attiecībā uz piedevām, kas norādītas minētās direktīvas C pielikuma II daļā. (3) Ražošanas uzņēmumi ir iesnieguši jaunus datus, lai atbalstītu atļaujas pieteikumu izmantot abus šīs regulas I un II pielikumā aprakstītos fermentu preparātus, kuri attiecīgi norādīti ar 10. un 51. kārtas numuru Direktīvas 70/524/EEK pielikumos, attiecināt uz jaunām dzīvnieku kategorijām. (4) Attiecībā uz I un II pielikumā aprakstīto fermentu preparātu jauniem izmantošanas veidiem atļaujas pieteikums rāda, ka preparāti atbilst Direktīvas 70/524/EEK 9.e panta 1. punktā norādītajiem nosacījumiem, un tādēļ jāizdod pagaidu atļauja uz četriem gadiem to izmantošanas nolūku paplašinājumam. (5) Piemērošanas novērtēšana parāda arī, ka var tikt pieprasītas atsevišķas procedūras darbinieku aizsardzībai no barības piedevu iedarbības, kā norādīts I un II pielikumā. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumu ieviešanu, kas veicina darbinieku darba drošības un veselības aizsardzības uzlabošanu [3]. (6) Dzīvnieku ēdināšanas zinātniskā komiteja paudusi labvēlīgu atzinumu attiecībā uz šo preparātu drošību saskaņā ar minētās regulas pielikumu nosacījumiem. (7) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants "Fermentu" grupas preparātus, kuri uzskaitīti I un II papildinājumā, atļauts izmantot kā piedevas dzīvnieku ēdināšanā saskaņā ar šo pielikumu nosacījumiem. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 12. februārī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. [3] OV L 183, 29.6.1989., 1. lpp. -------------------------------------------------- I PIELIKUMS Nr. (vai EK Nr.) | Piedeva | Ķīmiskā formula un apraksts | Dzīvnieku suga vai kategorija | Maksimālais | Minimālais saturs | Maksimālais saturs | Citi noteikumi | Atļaujas derīguma termiņš | Aktīvās vienības/kg kompleksās barības | Aktīvās vienības/kg kompleksās barības | Fermenti 50 | 6-fitāze EK 3.1.3.26 | Ar Aspergillus oryzae(DSM 11857) iegūts 6-fitāzes preparāts ar minimālu aktivitāti: pārklātā veidā:2500 FYT/gšķidrā veidā:5000 FYT/g | Sivēnmātes | — | 750 FYT | — — — | 1.Piedevas un premiksa lietošanas norādījumos norāda glabāšanas temperatūru, glabāšanas laiku un stabilitāti pēc granulēšanas2.Ieteicamā deva uz kg kompleksās barības: 750 - 1000 FYT3.Izmantošanai barības maisījumā, kas satur vairāk par 0,25 % fosfora fitīna savienojumu | 1.2.2007 | -------------------------------------------------- II PIELIKUMS Nr. (vai EK Nr.) | Piedeva | Ķīmiskā formula un apraksts | Dzīvnieku suga vai kategorija | Maksimālais | Minimālais saturs | Maksimālais saturs | Citi noteikumi | Atļaujas derīguma termiņš | Aktīvās vienības/kg kompleksās barības | Aktīvās vienības/kg kompleksās barības | Fermenti 51 | Endo-1,4,-betaksilanāze EK 3.2.1.8 | Ar Bacillus subtilis(LMG-S – 15136) iegūts endo-1,4-beta-ksilanāzes preparāts EK 3.2.1.8. ar minimālu aktivitāti: Endo-1,4-beta-ksilanāze:100 IU/g | Nobarojamās cūkas | 10 IU | | 1.Piedevas un premiksa lietošanas norādījumos norāda glabāšanas temperatūru, glabāšanas laiku un stabilitāti pēc granulēšanas2.Ieteicamā deva uz kg kompleksās barības:Endo-1,4-beta-ksilanāze: 10 IU/kg3.Izmantošanai barības maisījumā, kurā daudz arabinoksilāna, piem., vismaz 40 % kviešu vai miežu | 1.1.2007 | --------------------------------------------------